stanford-oval/wikipedia huggingface dataset:
Béla Goldoványi

| Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Maa:   Unkari> Miesten yleisurheilu. |
| --- | --- | --- | --- |
|  Pronssia | Helsinki 1952 | 4×100 metrin viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Bern 1954 | 4×100 metrin viesti |  |
Béla Goldoványi (20. joulukuuta 1925 Budapest – 16. marraskuuta 1972 Budapest) oli unkarilainen pikajuoksija.
Goldoványin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Géza Varasdin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Lontoon 1948 olympialaisissa Goldoványi juoksi myös Unkarin joukkueessa, joka sijoittui neljänneksi.
Goldoványi osallistui myös henkilökohtaisiin 100 ja 200 metrin kilpailuihin 1948 ja 1956, joissa karsiutui kaikilla kolmella kerralla toisella kierroksella.
Brit Awards 2015

Vuoden 2015 Brit Awards -gaala pidettiin 25. helmikuuta 2015 järjestyksessään 35. kertaa. Tapahtuma järjestettiin The O2 -areenalla Lontoossa. Ehdokkaat julkistettiin 15. tammikuuta 2015.
Voittajat ja ehdokkaat

| Palkintosarjat briteille> Paras brittiläinen miesartisti | Palkintosarjat briteille> Paras brittiläinen naisartisti |
| --- | --- |
 Ed Sheeran Damon Albarn  George Ezra  Paolo Nutini  Sam Smith:  Paloma Faith Ella Henderson  FKA twigs  Jessie Ware  Lily Allen
Paras brittiläinen tulokas: Paras brittiläinen yhtye
 Sam Smith CHVRCHES  FKA twigs  George Ezra  Royal Blood:  Royal Blood Alt-J  Clean Bandit  Coldplay  One Direction
Vuoden paras brittiläinen single: Paras brittiläinen albumi
 Mark Ronson feat. Bruno Mars – ”Uptown Funk” Calvin Harris – ”Summer”  Clean Bandit feat. Jess Glynne – ”Rather Be”  Duke Dumont feat. Jax Jones – ”I Got U”  Ed Sheeran – ”Thinking Out Loud”  Ella Henderson – ”Ghost”  George Ezra – ”Budapest”  Route 94 feat. Jess Glynne – ”My Love”  Sam Smith – ”Stay with Me”  Sigma – ”Nobody to Love”:  Ed Sheeran – X Alt-J – This Is All Yours  George Ezra – Wanted on Voyage  Royal Blood – Royal Blood  Sam Smith – In the Lonely Hour
Paras brittiläinen video: Paras brittiläinen tuottaja
 One Direction – ”You & I” Ed Sheeran – ”Thinking Out Loud”  Mark Ronson feat. Bruno Mars – ”Uptown Funk”  Sam Smith – ”Stay with Me”  Calvin Harris – ”Summer”:  Paul Epworth Alison Goldfrapp & Will Gregory  Flood  Jake Gosling
Kriitikoiden valinta: 
 James Bay George the Poet  Years & Years: 
Kansainväliset palkintosarjat
Paras kansainvälinen miesartisti: Paras kansainvälinen naisartisti
 Pharrell Williams Beck  Hozier  Jack White  John Legend:  Taylor Swift Beyoncé  Lana Del Rey  Sia  St. Vincent
Paras kansainvälinen yhtye: 
 Foo Fighters 5 Seconds of Summer  The Black Keys  First Aid Kit  The War on Drugs:
Voittajat ja ehdokkaat > Kansainvälisen menestyksen Brit Award

Sam Smith
Aiheesta muualla

Palkinnon viralliset kotisivut
Brit Awards 2015: Winners list  25.2.2015. BBC. (englanniksi)
Anton Blidh

| Anton Blidh |
| --- | --- |

Henkilötiedot
Syntynyt: 14. maaliskuuta 1995 (ikä 29) Mölnlycke, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  vasen
Pituus:  186 cm
Paino:  87 kg
Seura
Seura:  Colorado Avalanche   Colorado Eagles
Sarja:  NHL   AHL
Pelaajaura
Pääsarjaura:  2013–
Aik. seurat:  Frölunda HC   Providence Bruins   Boston Bruins
NHL-varaus:  180. varaus, 2013 Boston Bruins
Anton Blidh (s. 14. maaliskuuta 1995) on ruotsalainen jääkiekkoilija, joka pelaa Colorado Avalanchein organisaatiossa. Hän on Boston Bruinsin kuudennen kierroksen varaus vuodelta 2013.
Ura

Blidh debytoi ammattilaistasolla SHL:ssä Frölunda HC:n paidassa kaudella 2013–2014.
29. toukokuuta 2015 Blidh siirtyi kolmen vuoden mittaisella tulokassopimuksella Boston Bruinsiin.
Tilastot

Käännös suomeksi
Benelli Nova

Benelli Nova
Benelli Nova on italialaisen Benellin valmistama pumppuhaulikko. Aseesta on useita malleja metsästys- ja viranomaiskäyttöön.
Variaatiot

Hunting
Tactical
SuperNova
Aiheesta muualla

Hunting Nova (Arkistoitu – Internet Archive)
Super Nova. (Arkistoitu – Internet Archive) (englanniksi)
Valmistajan nettisivu. (englanniksi)
Bandyliigakausi 2016–2017

| Bandyliiga 2016–2017 |
| --- | --- |
Joukkueiden määrä:  9
Mestari:  Lappeenrannan Veiterä
Toinen sija:  Porvoon Akilles
Kolmas sija:  Jyväskylän Seudun Palloseura
Paras maalintekijä:  Sami Laakkonen, Akilles (32)
  ← 2016 :  2018 → 
Jääpallon Suomen mestaruus kaudella 2016-2017 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Kahdeksan vuoden tauon jälkeen WP-35 Varkaudesta oli myös mukana pudotuspeleissä.
Loppuottelu pelattiin runkosarjan voittajan Porvoon Akilleksen kotikentällä. Kuten edellisenä vuonna, nytkin jouduttiin auringonpaisteen kanssa ongelmiin. Tällä kertaa ottelun aloitusaikaa lykättiin tunnilla klo 17:stä klo 18:aan. Akilles otti ottelussa ensimmäisellä puoliajalla selvän 3-1 johdon. Käännekohdaksi muodostui ensimmäisen puoliajan lopulla Akilleksen saama rangaistuslyönti. Veiterän maalivahti Topi Peuhkuri torjui Petteri Lampisen vedon.
Toinen puoliaika oli sitten Veiterän, joka teki peräti neljä maalia voittaen numeroin 5-3. Runkosarjan viitonen Lappeenrannan Veiterä saavutti näin jääpallon Suomen mestaruuden 37 vuoden tauon jälkeen. Edellinen oli tullut keväällä 1980.
Kauden 2016-2017 bandyliigaseurat kartalla.
| Joukkue | Kotikaupunki | Kotikenttä | Perustettu | Päävalmentaja |
| --- | --- | --- | --- | --- |
| Akilles | Porvoo | Pallokenttä | 1902 |  Tomi Gröhn / Pertti Koponen |
| Botnia-69 | Helsinki | Oulunkylän tekojäärata | 1969 |  Esa Määttä |
| HIFK | Helsinki | Brahenkenttä | 1897 |  Juha Laitinen / Jari Hyttinen / Tomi Niemikorpi |
| JPS | Jyväskylä | Nisulan monttu | 1962 |  Esko Tammilehto / Sami Kalaja / Ari Koponen |
| Kampparit | Mikkeli | Hänninhauta | 1972 |  Antero Levänen / Olli Manninen |
| Narukerä | Pori | Porin tekojäärata | 1965 |  Heikki Hyvönen |
| OLS | Oulu | Pakkalan kenttä | 1880 |  Jouko Kämäräinen |
| WP-35 | Varkaus | Kämäri | 1935 |  Jouni Nissinen / Ilkka Hoffrén / Jari Tolvanen |
| Veiterä | Lappeenranta | Kisapuiston tekojäärata | 1950 |  Aleksei Nikišov |
Runkosarja

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Akilles  | 18 |  15  |  2  |   1  |  115  |   49  | +66 | 32 |
| Kampparit  | 18 |  12  |  1  |   5  |  101  |   66  | +35 | 25 |
| JPS  | 18 |  11  |  1  |   6  |   77  |   72  | +5 | 23 |
| Veiterä  | 18 |  11  |  0  |   7  |   99  |   62  | +37 | 22 |
| Botnia  | 18 |  10  |  2  |   6  |   88  |   72  | +16 | 22 |
| OLS  | 18 |   4  |  3  |  11  |   49  |  104  | -55 | 11 |
| Narukerä  | 18 |   4  |  2  |  12  |   72  |  100  | -28 | 10 |
| WP-35  | 18 |   4  |  1  |  13  |   56  |   99  | -43 | 9 |
| HIFK  | 18 |   3  |  2  |  13  |   44  |   77  | -33 | 8 |
Pronssiottelu

| Kampparit – JPS  |
| --- | --- | --- | --- |
|  10.3.2017  |     Kampparit   |   JPS   |  4-5  |
 JPS voitti pronssia
Suomen mestarit

Veiterän joukkue 2016-2017: Topi Peuhkuri (mv), Miika Kontra (mv), Antti-Juuso Ropo, Santtu Nurmi, Johan Segerman, Kristian Laibert, Joonas Ylä-Outinen, Emil Segerman, Ville Hatara, Tomi Hauska, Juuso Kärmeniemi, Janne Hauska, Valtteri Hauska, Emil Fedorov, Tero Liimatainen, Tuukka Loikkanen, Aleksi Seppänen, Ere Verhelä Taustajoukot: valmentajat: Aleksei Nikišov huoltaja: Tommi Huipero, joukkueenjohtajat: Ilkka Hauska, Lauri Segerman
Parhaat maalintekijät - runkosarja

| Sija | Pelaaja | Joukkue | Maalit |
| --- | --- | --- | --- |
| 1. | Sami Laakkonen | Akilles | 32 |
| 2. | Tomi Mustonen | Narukerä | 30 |
| 3. | Jimi Heinonen | Botnia | 25 |
| 3. | Janne Hauska | Veiterä | 25 |
| 5. | Tero Määttälä | Botnia | 24 |
| 5. | Juho Liukkonen | Kampparit | 24 |
| 7. | Tero Liimatainen | Veiterä | 18 |
| 7. | Rasmus Lindqvist | Akilles | 18 |
| 9. | Aku Ojanen | HIFK | 17 |
| 10. | Santeri Laitinen | Kampparit | 17 |
| 10. | Emil Fedorov | Veiterä | 16 |
| 10. | Denis Sadakov | Akilles | 16 |
CMA CGM Marco Polo

| CMA CGM Marco Polo |
| --- | --- |
 Konttialus CMA CGM Marco Polo Hampurin satamassa 12. joulukuuta 2012.
Tyyppi:  Konttialus
Lippuvaltio:   Iso-Britannia
Kotipaikka:  Lontoo 2012–
IMO-numero:  9454436
MMSI-numero:  235095231
Tunnuskirjaimet:  2FYD5
Omistaja:  SNC Nordenskiold
Rakennustelakka:  Daewoo Shipbuilding and Marine Engineering, Etelä-Korea
Rakennusnumero:  4161
Luovutettu:  5. marraskuuta 2012
Tekniset tiedot
Pituus:  396 m
Leveys:  53,6 m
Syväys:  16,0 m
Uppouma:  157 092 t
Bruttovetoisuus (GT):  175343
Koneisto:  1 × Wärtsilä 14RT-flex96C
Miehistö:  27
Lastikapasiteetti:  16 000 TEU
Lähteet:  
CMA CGM Marco Polo on CMA CGM -varustamon Euroopan-Aasian liikenteeseen tarkoitettu konttialus, jonka kapasiteetti on 16 000 standardikonttia (TEU). Alus oli valmistuessaan kuljetuskapasiteetiltaan maailman suurin konttialus  Marco Polo lähti neitsytmatkalleen Ningbosta, Kiinasta 7. marraskuuta 2012.
Alus liikennöi varustamon French Asia Line (FAL 1) -reitillä Kiinan Ningbon ja Le Havren välillä. CMA CGM Marco Polo on ensimmäinen kolmen sisaraluksen sarjasta, jotka nimetään tutkimusmatkailijoiden mukaan.
Kesällä 2013 valmistunut Maersk Triple E -luokan  Mærsk Mc-Kinney Møller vei Marco Pololta tittelin maailman suurimpana rahtilaivana noin 15% suuremmalla  kuljetuskapasiteetillaan.
Aiheesta muualla

Nurminen, Jussi: Joululahjalasti matkasi Eurooppaan maailman suurimmalla rahtialuksella  11.12.2012. Yle Uutiset. Viitattu 11.12.2012.
Béla Drahos

Béla Drahos (s. 1955 Kaposvár) on unkarilainen kapellimestari ja huilisti.
Drahos valmistui Budapestin Franz Lisztin musiikkiakatemiasta vuonna 1978. Hän sai jo 1970–1980-luvuilla lukuisia tunnustuksia Unkarissa ja Tšekkoslovakiassa, esimerkiksi Franz Liszt -palkinnon kotimaassaan 1980-luvun puolessavälissä. Drahos aloitti soittamisen Budapestin sinfoniaorkesterin ensihuilistina vuonna 1976. Hän oli myös mukana perustamassa Unkarin radion puhallinkvintettiä. Sittemmin Drahos on luonut uran myös kapellimestarina. Hän on konserttiurallaan esiintynyt eri puolilla Eurooppaa ja Uudessa-Seelannissa.
Drahos on levyttänyt esimerkiksi Ludwig van Beethovenin kaikki sinfoniat Naxos-levymerkille Nicolaus Esterházy -sinfoniaorkesterin kapellimestarina.
Zorra

|  Zorra |
| --- | --- |

Kappaleen tiedot
Esittäjä(t):  Nebulossa
Levy-yhtiö:  Atomic Records
Kesto:  3:13
Tyylilaji:  synthpop
Julkaistu:  15. joulukuuta 2023
Säveltäjä(t):  María Blas Mark Dasousa
Euroviisutiedot
Vuosi:  2024
Maa:  Espanja
Kieli:  espanja
Sijoitus:  22.
Pisteet:  30
Sanat:  sanoitus
Video:  videolinkki
Aikajärjestys
 ◄ ”Eaea” (2023) 
Zorra (suom. Ämmä) on espanjalaisen duon Nebulossan kappale, joka julkaistiin 15. joulukuuta 2023. Nebulossa osallistui kappaleella vuoden 2024 Benidorm Festiin. He voittivat kilpailun 156 pisteellä, ja siten he pääsivät edustamaan Espanjaa vuoden 2024 Eurovision laulukilpailussa Malmössä. Kappale tuli kilpailun finaalissa 22. sijalle saatuaan yhteensä 30 pistettä, joista 11 yleisöltä ja 19 ammattilaisraadeilta.
Listasijoitukset

| Lista | Sija |
| --- | --- |
 Espanja (PROMUSICAE): 5
Andreas Alamommo

| Andreas Alamommo |
| --- | --- |

Henkilötiedot
Syntynyt: 23. joulukuuta 1998 (ikä 25)
Mäkihyppääjä
Seura:  Ounasvaaran Hiihtoseura
Maailmancup
Kaudet:  2015–
Voitot:  0
Palkintokorokkeella:  0
 Tietolaatikko päivitetty 28. marraskuuta 2015 
Andreas Alamommo (s. 23. joulukuuta 1998) on suomalainen mäkihyppääjä. Hän edustaa Ounasvaaran Hiihtoseuraa.
Alamommo debytoi mäkihypyn maailmancupissa marraskuussa 2015 Rukalla. Continental Cupissa hän on kilpaillut vuodesta 2014 alkaen. Parhaimmillaan Alamommo on ollut Continental Cupin osakilpailussa neljäs, Engelbergissä 28. joulukuuta 2018.
Alamommo oli Pyeongchangin talviolympialaisissa 2018 suurmäen 34., normaalimäen 38. ja joukkuemäen kahdeksas. Seefeldin MM-kilpailuissa 2019 hän sijoittui normaalimäessä 31:nneksi ja joukkuemäessä kymmenenneksi.
Alamommo osallistui vuoden 2015 nuorten MM-kilpailuihin, jossa hän oli henkilökohtaisen kilpailun 31:s. Saman vuoden Euroopan nuorten olympiafestivaaleilta Alamommo saavutti hopeaa joukkuekilpailusta.
Rovaniemeläinen ponnisti vuonna 2016 nuorten olympiafestivaaleilla Lillehammerissa HS100-mäestä kuudenneksi ja Râșnovin MM-kisoissa vastaavan kokoisesta mäestä 25:nneksi.
Zororo Makamba

Zororo Makamba (17. tammikuuta 1990 – 23. maaliskuuta 2020) oli zimbabwelainen radio- ja televisiojuontaja.
Makamba oli mediamoguli James Makamban toiseksi vanhin poika. Hänen äitinsä oli Irene Makamba.
Makamba aloitti uransa Zimbabwen ensimmäisellä yksityisellä radioasemalla, ZiFM Stereossa, jossa juonsi ajankohtaisasioita käsitelleitä ohjelmia. Hän tuli suosituksi tänä aikana muiden muassa Impact- ja Telecel Chit Chat -ohjelmien juontajana. Myöhemmin hän työskenteli televisiossa puheohjelma Tonight with Zororon juontajana ja johtavana tuottajana Zambezi Magic -kanavalla. Makamba toimi myös yhdessä Phillip Chiyangwan kanssa juontajana Zimbabwen televisiossa paikallisten yrittäjien alustaksi tarkoitetussa My Own Boss -ohjelmassa.
Sairaus ja kuolema

Makamba kärsi myasthenia graviksesta ja oli vuonna 2019 leikkauksessa kasvaimen poistamiseksi rinnastaan.
Makamba lähti New Yorkiin alkuvuodesta 2020. Hän palasi Zimbabween 9. maaliskuuta 2020 ja oli tämän jälkeen kontaktissa monien ihmisten kanssa ennen kuin hakeutui 16. maaliskuuta lääkärin vastaanotolle yskä- ja kuumeoirein. Makambasta tuli Zimbabwen toinen vahvistetusti koronaviruspandemiassa 2019–2020 sairastunut henkilö.
23. maaliskuuta julkistettiin tieto Makamban kuolemisesta Hararen ainoassa pandemiassa sairastuneille varatussa hoitopaikassa Wilkinsin tartuntatautisairaalassa. Hän oli ensimmäinen vahvistetusti koronaviruspandemiassa Zimbabwessa kuollut henkilö. Maan hallituksesta oli joitain tunteja ennen Makamban kuolemaa kiistetty huhut tämän sairaudesta.
Amedeo (Aostan herttua)

Aostan herttua Amedeo.
Amedeo Umberto Lorenzo Marco Paolo Isabella Luigi Filippo Maria Giuseppe Giovanni, Aostan kolmas herttua (21. lokakuuta 1898 Torino, Italia – 3. maaliskuuta 1942 Nairobi, Kenia) oli italialainen kenraali ja Italian kuningasperheen jäsen, joka toimi Italian Itä-Afrikan varakuninkaana vuosina 1937–1941 ja komensi sinne sijoitettuja italialaisia joukkoja toisen maailmansodan Itä-Afrikan taisteluissa.
Perhe

Amedeon isä oli marsalkan arvon saanut Aostan herttua Emanuele Filiberto ja isoisä Espanjan kuningas Amadeus I. Amedeon äiti Hélène oli Ranskan syrjäytettyyn Orléans-hallitsijasukuun kuuluneen Philippe d’Orléansin tytär. Italian kuningas Viktor Emanuel III oli Amedeon isän serkku. Amedeon puolisona oli vuodesta 1927 hänen serkkunsa Anna d’Orléans. Heille syntyi kaksi tytärtä.
Ura

Amedeo aloitti opinnot Nunziatellan sotakoulussa Napolissa vuonna 1913 ja osallistui ensimmäiseen maailmansotaan tykistöupseerina sekä vuosina 1925–1931 sotaan Libyan heimoja vastaan. Hän yleni kapteeniksi 1916 ja everstiksi 1928. Amedeo peri Aostan herttuan arvon isänsä kuoltua vuonna 1931 ja asui vuosina 1931–1937 perheineen Miramaren linnassa Triestessä. Vuodesta 1932 hän palveli ilmavoimissa, joissa hän sai prikaatikenraalin arvon 1934, divisioonakenraalin 1936 ja generale di squadra aerea -arvon 1937. Hänet nimitettiin vuonna 1937 Italian Itä-Afrikan kenraalikuvernööriksi ja varakuninkaaksi Rodolfo Grazianin tilalle. Italian Itä-Afrikka oli muodostettu yhdistämällä vuosina 1935–1936 valloitettu Etiopia ja Italian aiemmat siirtomaat Italian Somalimaa ja Eritrea.
Toisen maailmansodan aikana Aostan herttua oli varakuninkuuden ohella Italian Itä-Afrikkaan sijoitettujen sotajoukkojen komentaja. Hänellä oli käytössään 250 000 sotilasta, 400 tykkiä, 213 lentokonetta ja 200 panssarivaunua. Hän valloitti elokuussa 1940 vaivattomasti Brittiläisen Somalimaan, mutta voitosta ei ollut pitkäaikaista hyötyä, koska Italian hyökkäys Egyptiin epäonnistui. Tammikuussa 1941 britit aloittivat vastahyökkäyksen Italian Itä-Afrikkaan usealta suunnalta: kenraali William Platt pohjoisesta Sudanista ja kenraali Alan Cunningham etelästä Keniasta. Myös Etiopian syrjäytetty keisari Haile Selassie liittyi taisteluun. Britit valtasivat Addis Abeban huhtikuussa 1941 ja Aostan herttua antautui toukokuussa Amba Alagi -vuorella. Hänet oli vielä saman vuoden helmikuussa ylennetty armeijakenraaliksi (generale d’armata).
Amedeo kuoli tuberkuloosiin ja malariaan ollessaan brittien sotavankina Kenian Nairobissa maaliskuussa 1942, vain 43-vuotiaana. Aostan herttuan arvon peri hänen veljensä, Spoleton herttua Aimone.
Aiheesta muualla

Kuvia tai muita tiedostoja aiheesta Amedeo (Aostan herttua) Wikimedia Commonsissa
Savoia-Aosta, Amedeo di (englanniksi) The Generals of WWII
Bruno Lönnberg

Karl Bruno Lönnberg (s. 1940) on suomalainen tekniikan tutkija ja Åbo Akademin emeritusprofessori. Hän oli vuodesta 1983 kemiallisen puunjalostustekniikan professori ja tutki kotimaisten puulajien käyttöä kuitujen raaka-aineena, puun delignifiointia sekä mekaanista hiontaa.
Hän sai tekniikan tohtorin arvon 1977 ja nimitettiin puunjalostustekniikan dosentiksi vuosiksi 1979–1983. Hän oli vt. professori 1982–1983 ja professori 1983–2005. Hän oli dekaani 1990–1991.
Ennen yliopistouraansa hän työskenteli Tampellan tutkimuskeskuksessa, 1967–1971 tutkimusapulaisena, 1971–1976 apulaisosastopäällikkönä, 1976–1980 osastopäällikkönä sekä tutkimuspäällikkönä 1980–1983 Keskuslaboratoriossa (KCL). Hän oli vierailevana tutkijana Montrealissa 1988–1989.
Anne O. Krueger

Anne O. Krueger.
Anne Osborn Krueger (s. 12. helmikuuta 1934) on yhdysvaltalainen taloustieteilijä, joka toimi vuosina 1982–1986 Maailmanpankin pääekonomistina.
Krueger otti ensimmäisenä käyttöön termin rent-seeking vuonna 1973, vaikka ilmiötä oli kuvannut jo Gordon Tullock vuonna 1967.
Krueger on kuulunut Kansalliseen tiedeakatemiaan Yhdysvalloissa vuodesta 1995. Hän johti Kansainvälistä valuuttarahastoa siirtymäajan vuonna 2004 sen jälkeen kun Horst Köhler oli eronnut 4. maaliskuuta. 7. kesäkuuta virassa aloitti Rodrigo Rato.
CMOS

CMOS-kalvorakenne
Yksinkertaistettu kaavio CMOS-valmistusvaiheista.
Komplementaarinen metallioksidipuolijohde eli CMOS (engl. complementary metal-oxide semiconductor) on kanavatransistoreihin perustuva mikropiiritekniikka, jota käytetään digitaalipiireissä, ja nykyään myös radiotaajuisissa piireissä. CMOS on yleinen logiikkapiiriperhe. CMOS-tekniikalla valmistetaan logiikkaporttipiirejä ja mikroprosessoreja.
CMOS-prosessin kehittivät Chih-Tang Sah ja Frank Wanlass Fairchild Semiconductorilla, jotka julkaisivat artikkelin vuonna 1963. Logiikkapiirit p- ja n-kanavien MOS-transistoreilla olivat lähellä nollaa virrankulutuksessa.
Frank Wanlass haki CMOS-tekniikalle patenttia (US 3356858 A) vuonna 1963. Ensimmäiset yleiskäyttöiset CMOS-logiikkapiirit julkaisi RCA vuonna 1968.  Ensimmäiset CMOS-tekniikkaa käyttävät piirit ilmestyivät kuluttajille paristokäyttöisissä digitaalikelloissa.
CMOS-ohutkalvorakenne perustuu symmetrisiin ylös- ja alasvetäviin linjoihin; jokainen signaalijohdin on aina transistorilla yhdistetty sekä 0- että 1-johtoihin. Näistä transistoreista toinen on aina auki, toinen kiinni.
Ennen CMOS-tekniikkaa oli käytössä tekniikka, jossa transistoreita oli vain yksi, ja toisessa välissä oli vastus. Tästä oli seurauksena se, että aina signaalin ollessa "väärässä asennossa" vastuksen läpi virtasi sähkövirta, joka aiheutti piirille suuren sähkönkulutuksen, vaikka piiri ei vaihtaisikaan tilaa.
CMOS mahdollisti selvästi pienemmän virrankulutuksen, koska auki olevan transistorin läpi ei teoriassa kulje virtaa, ja sähkövirran tarvitsee kulkea transistoreiden läpi vain kun signaalin tila muuttuu.
CMOS-tekniikalla pääsi jopa 15 mA virtaan verrattuna 110 mA virtaan. CMOS oli kuitenkin hidas ja NMOS säilyi käytössä nopeutta vaativissa kohteissa.
Piirien valmistustekniikan kehityttyä ja piirien käytyä hyvin pieniksi myös auki olevasta transistorista on alkanut vuotaa läpi sähkömääriä, jotka vaikuttavat piirin virrankulutukseen. Tästä syystä CMOS-kalvorakenteisiin on lisätty eristekalvoja, kuten high-k-eriste. Virrankulutuksen pienentämiseksi 2000-luvun vaihteessa tehty johdinmateriaalin vaihtaminen alumiinista kupariin johti siihen, että kalvorakenteisiin täytyi lisätä titaaninitridi-pohjaisia barrier-kalvoja diffuusion estämiseksi, koska kupari diffundoituu helposti kalvojen läpi ja tuhoaa puolijohteen.
CMOS-tekniikkaan perustuen on kehitetty myös valoherkkä kenno l. kuvakenno, jota käytetään joissakin digitaalikameroissa, eli CMOS-kenno.
Käytössä on ollut myös HMOS-tekniikkaa (engl. high density, short channel MOS).
Aiheesta muualla

Wikimedia Commonsissa on kuvia tai muita tiedostoja aiheesta .
Annaratone, Marco: Digital CMOS circuit design.  Kluwer Academic Publishers, 1986.  ISBN 9780898382242.  Teoksen verkkoversio. (englanniksi)
Chen, John Y: CMOS devices and technology for VLSI.  Prentice Hall, 1990.  ISBN 0131380826.  Teoksen verkkoversio. (englanniksi)
Logiikkapiiriperheet
| --- | --- |
MOS-tekniikka:   HMOS  NMOS  PMOS  CMOS  HCMOS 
Muut tekniikat:   DTL  TTL  RTL  ECL
Šahty-oikeudenkäynti

Šahty-oikeudenkäynti oli Neuvostoliitossa vuonna 1928 järjestetty julkinen näytösoikeudenkäynti, jossa Šahtyn kaivoskaupungissa työskennelleitä insinöörejä syytettiin vastavallankumouksellisesta sabotaasista. Oikeudenkäynti ajoittui samaan vaiheeseen, jolloin Neuvostoliitossa otettiin käyttöön viisivuotissuunnittelu ja aloitettiin voimakas valtiojohtoinen teollistaminen. Se oli Neuvostoliiton ensimmäinen suuri näytösoikeudenkäynti sitten vuoden 1922 sosialistivallankumouksellisten oikeudenkäynnin.
Šahty-oikeudenkäynti käynnisti Neuvostoliitossa monta vuotta jatkuneen poliittisen vainon tsaarin aikana koulutettua älymystöä ja ulkomaisia teknisiä asiantuntijoita kohtaan.
Tausta

Donetsin laakion alueella (vuoteen 1925 saakka Ukrainan neuvostotasavaltaan kuuluneessa) pienehkössä Šahtyn hiilikaivoskaupungissa oli sattunut joitain huonosta työturvallisuudesta johtuneita onnettomuuksia, joiden todellisena syynä oli lähinnä pätevien työntekijöiden puute ja ylhäältä päin asetettu vaatimus lisätä jatkuvasti tuotantoa. Neuvostoliiton oikeusjärjestelmässä myös huolimattomuudesta aiheutuneiden onnettomuuksien katsottiin todistavan vastavallankumouksellisista aikeista. Lisäksi Šahtyssa oli tuotantovaatimusten saavuttamiseksi kutsuttu myös kaivosten entisiä omistajia takaisin töihin ja erään turvallisuussyistä vuonna 1921 suljetun kaivoskuilun räjäyttämiseen oli käytetty ulkomaisia varoja.
Pravdan pääkirjoituksessa 10. maaliskuuta 1928 kerrottiin, että salainen poliisi OGPU oli paljastanut vastavallankumouksellisen salaliiton, jossa tekniset asiantuntijat sabotoivat neuvostotaloutta ulkomaille paenneiden entisten kapitalististen työnantajiensa määräyksestä. Kuvitteellisen sabotaasisalaliiton oli alkujaan kehitellyt OGPU:n Pohjois-Kaukasuksen osaston päällikkö Jefim Jevdokimov. Kommunistisen puolueen pääsihteeri Josif Stalin määräsi hänet toimittamaan asiakirjat suoraan puoluejohdolle OGPU:n johdon ohi. Jevdokimovin ”tutkimukset” laajensivat salaliiton eri puolille valtakuntaa, ja yhteyksien väitettiin ulottuvan Saksaan ja Puolaan asti. Salaliiton keskushenkilöiksi löydettiin entinen kadettipuolueen duuman-edustaja Lazar Rabinovitš, Donetskin hiiliyhtymän edustaja Solomon Imenitov ja korkeimman kansantalousneuvoston virkailija Nikolai Skorutto.
Stalinin on arveltu nostaneen Šahtyn tapauksen poikkeuksellisen näkyvästi esiin, koska työnjohtajien ja asiantuntijoiden syyttäminen vastoinkäymisistä voisi lisätä neuvostojärjestelmän suosiota työläisten keskuudessa ja vetäisi huomion pois puoluekoneiston omista virheistä. Lisäksi se palveli Stalinia valtataistelussa Nikolai Buharinia ja tämän johtamaa puolueen oikeisto-oppositiota vastaan.